《古意送张学谕尹献县三首 其二》
明代·孙绪

齐鲁重弦歌，燕赵多感嘅。须信秋霜威，不及冬日爱。

自从卓茂后，礼教竟何在。簿领任刻木，民命等刈艾。

君才冰玉清，一笑收万态。学宫五六年，俎豆试鼎鼐。

都将化雨几，布作阳春载。想当乐寿原，春畦尽沾溉。

行见青骢马，揽辔持风裁。

作者简介：初人。洪武中官饶阳知县，均赋役，清刑罚，以廉能称。